sagorsarker/bangla-wikipedia huggingface dataset:
মোঃ আতিউর রহমান

মোঃ আতিউর রহমান ( – ১৩ নভেম্বর ২০১৩) বাংলাদেশের দিনাজপুরের একজন শিক্ষায়তনিক ব্যক্তি ও রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি একজন সাংসদ ছিলেন।
মোঃ আতিউর রহমান ১৯৬২ সালে রাজশাহী বিশ্ববিদ্যালয় থেকে স্নাতকোত্তর ডিগ্রি লাভ করেছিলেন। তিনি দিনাজপুর সরকারি মহিলা কলেজ, সৈয়দপুর ক্যান্টনমেন্ট পাবলিক কলেজ, জালালাবাদ ক্যান্টনমেন্ট পাবলিক কলেজ, বগুড়া ক্যান্টনমেন্ট পাবলিক কলেজের অধ্যক্ষ ছিলেন। ১৯৭৮ সালে চাকরি থেকে ইস্তফা দেন ও রাজনীতিতে যোগদান করেন।
মোঃ আতিউর রহমান দ্বিতীয় জাতীয় সংসদ নির্বাচনে দিনাজপুর-১১ আসন থেকে সাংসদ হিসেবে নির্বাচিত হয়েছিলেন। ১৯৯৬ সালে তিনি দিনাজপুর-৬ আসন থেকে ষষ্ঠ জাতীয় সংসদ নির্বাচনে সাংসদ হিসেবে নির্বাচিত হয়েছিলেন।
মোঃ আতিউর রহমান ২০১৩ সালের ১৩ নভেম্বর ৭৪ বছর বয়সে মৃত্যুবরণ করেন।
চাইথোয়াই রোয়াজা

চাইথোয়াই রোয়াজা (১৬ ডিসেম্বর ১৯৩০ – ৯ জানুয়ারি ১৯৯৪) বাংলাদেশের রাঙ্গামাটির একজন রাজনীতিবিদ যিনি তৎকালীন পার্বত্য চট্টগ্রাম-২ আসনের সংসদ সদস্য ছিলেন।
চাই থোয়াই রোয়াজা ১৬ ডিসেম্বর ১৯৩০ সালে পার্বত্য রাঙ্গামাটি জেলার কাউখালী উপজেলার কলমপতির হেডম্যানপাড়া গ্রামে জন্মগ্রহণ করেন। তার পিতা মৃত নিচাই প্রু রোয়াজা। মাতা মৃত চুনিলা মার্মা।
চাই থোয়াই রোয়াজা ১৯৭৩ সালের প্রথম জাতীয় সংসদ নির্বাচনে পার্বত্য চট্টগ্রাম-২ আসন থেকে পার্বত্য চট্টগ্রাম জনসংহতি সমিতির প্রার্থী হিসেবে সংসদ সদস্য নির্বাচিত হন।
২৫ জানুয়ারী ১৯৭৫ সালে বাকশাল আইন পাশ হলে সকল সংসদ সদস্যের বাকশালে যোগদান বাধ্যতামূলক করা হয় এবং যারা বাকশালে যোগদান করবে না তাদের সদস্যপদ বাতিল বলে গণ্য হয়। মুক্তিযুদ্ধের সর্বাধিনায়ক জেনারেল ওসমানী, ব্যারিস্টার মইনুল হোসেন ও আবদুল্লাহ সরকার বাকশালে যোগ দেন নাই। পার্বত্য চট্টগ্রাম-১ আসনের সংসদ সদস্য মানবেন্দ্র নারায়ণ লারমা ও পার্বত্য চট্টগ্রাম-২ আসনের সংসদ সদস্য চাই থোয়াই রোয়াজা আত্মগোপণে চলে যান।
তিনি ১৯৫৩ থেকে ১৯৯৪ পর্যন্ত হেডম্যান ও ১৯৫৯ থেকে ১৯৭১ সাল পর্যন্ত কলমপতি ইউনিয়ন কাউন্সিলের চেয়ারম্যান ছিলেন।
চাইথোয়াই রোয়াজা ৯ জানুয়ারি ১৯৯৪ সালে মৃত্যুবরণ করেন।
অ্যাক্রোপলিস এন্টারটেইনমেন্ট

<nowiki> </nowiki>অ্যাক্রোপলিস এন্টারটেইনমেন্ট প্রাইভেট. লিমিটেড কলকাতা ভিত্তিক একটি ভারতীয় বাংলা ভাষার টেলিভিশন সিরিয়াল এবং চলচ্চিত্র প্রযোজনা সংস্থা, এটি অক্টোবর ২০০৬ সালে প্রতিষ্ঠা করা হয়। অ্যাক্রোপলিস এন্টারটেইনমেন্ট প্রাইভেট লিমিটেডের সৃজনশীল পরিচালক হলেন- স্নিগ্ধা সুমিত বসু, সুমিত টিঙ্কারি বসু, রজনীশ জয়চন্দ্র হেদাও এবং সানী ঘোষ রায়। তারা "" অগ্নিপরীক্ষা "" এবং ""রাশি" এর" মতো অনুষ্ঠান দিয়ে তাদের কার্যক্রম শুরু "করেছিলেন" এবং বাংলা টেলিভিশনে আরও অনেক জনপ্রিয় অনুষ্ঠান নির্মাণ করেছিলেন যার মধ্যে উল্লেখযোগ্য হলো- বধুবরণ, আমার দূর্গা এবং বকুল কথা ।
একাদশ জাতীয় সংসদ

একাদশ জাতীয় সংসদ ২০১৮ সালের ৩০ ডিসেম্বর একাদশ জাতীয় সংসদ নির্বাচনে নির্বাচিত সংসদ সদস্যদের নিয়ে গঠিত হয়। ২০১৯ সালের ৩ জানুয়ারি নির্বাচিত সংসদ সদস্যগণ শপথ গ্রহণ করেন। ৭ জানুয়ারি মন্ত্রিসভার সদস্যগণ শপথগ্রহণ করেন। ৩০ জানুয়ারি একাদশ সংসদের প্রথম অধিবেশন অনুষ্ঠিত শুরু হয়। জাতীয় সংসদের ৩৫০টি আসনের মধ্যে জণগনের সরাসরি ভোটে নির্বাচিত আসন ৩০০টি এবং ৫০টি মহিলা আসন হিসেবে সংরক্ষিত। ৩০০টি আসনের মধ্যে বাংলাদেশ আওয়ামী লীগ ২৫৮টি আসনে জয়লাভ করে সংখ্যাগরিষ্ঠতা অর্জন করে শেখ হাসিনাকে প্রধান করে সরকার গঠন করে এবং জাতীয় পার্টি ২২টি আসনে জয়লাভ করে বিরোধীদলের মর্যাদা পায়।
২০১৯ সালের ৩০ জানুয়ারি একাদশ সংসদের প্রথম অধিবেশ শুরু হয়ে ২৬ কার্যদিবস চলার পর ১১ মার্চ অধিবেশনটি শেষ হয়। অধিবেশনের শুরুতে রাষ্ট্রপতি আবদুল হামিদ ভাষণ দেন। রাষ্ট্রপতির ভাষণের ওপর ১৯৪ জন সংসদ সদস্য ৫৪ ঘণ্টা ৫৭ মিনিট আলোচনা করেন এবং শেষে ধন্যবাদ প্রস্তাব গৃহীত হয়। এ অধিবেশনে মোট পাঁচটি বিল গৃহীত হয় এবং ১০ কার্যদিবসের মধ্যে ৫০টি সংসদীয় কমিটি গঠন করা হয়। বাংলাদেশ জাতীয় সংসদের কার্যপ্রাণালী বিধি-৭১ অনুযায়ী এ অধিবেশনে ৩২১টি নোটিশ জমা পড়ে যার মধ্যে ৩০টি গ্রহণ করে ১৮টির উপর আলোচনা করা হয়। ৭১(ক) বিধি অনুযায়ী আরো ১৫৫টি নোটিশের উপর আলোচনা হয়। সংসদ নেতার জন্য জমা পড়া ১১৪টি প্রশ্নের মধ্যে ৪৬টি প্রশ্নের উত্তর দেওয়া হয়। মন্ত্রীদের জন্য জমা পড়া দুই হাজার ৩২৫টি প্রশ্নের মধ্যে এক হাজার ৭৩০টির উত্তর দেওয়া হয়। অধিবেশন চলাকালে ৭ মার্চ শপথ গ্রহণ করেন গণফোরামের সুলতান মোহাম্মদ মনসুর আহমেদ। ২০ ফেব্রুয়ারি সংরক্ষিত নারী আসনের সদস্যগণ শপথ গ্রহণ করেন।
২০১৯ সালের ২৪ এপ্রিল সংসদের দ্বিতীয় অধিবেশন শুরু হয়ে ৫ কার্যদিবস পর শেষ হয়। দ্বিতীয় এ অধিবেশন চলাকালীন বাংলাদেশ জাতীয়তাবাদী দল থেকে নির্বাচিত পাঁচজন সদস্য শপথ গ্রহণ করেন। বাংলাদেশ জাতীয় সংসদের কার্যপ্রাণালী বিধি-৭১ অনুযায়ী এ অধিবেশনে ১৬৬টি নোটিশ জমা পড়ে যার মধ্যে ৯টি গ্রহণ করে ১টির উপর আলোচনা করা হয়। এছাড়া ৭১(ক) বিধিতে ৪৪টি নোটিশ নিয়ে আলোচনা হয়। সংসদ নেতার জন্য জমা পড়া ৪৪টি প্রশ্নের মধ্যে ১১টি প্রশ্নের উত্তর দেওয়া হয়। মন্ত্রীদের জন্য জমা পড়া ১ হাজার ৪০টি প্রশ্নের মধ্যে ৩৭৫টির উত্তর দেওয়া হয়।
মা ম্যা চিং

মা ম্যা চিং বাংলাদেশের বান্দরবানের একজন রাজনীতিবিদ যিনি বাংলাদেশ জাতীয়তাবাদী দলের রাজনীতির সাথে যুক্ত। তিনি একজন সাবেক সাংসদ।
মা ম্যা চিংয়ের স্বামীর বোনের স্বামী অং শৈ প্রু চৌধুরী ও তিনি সাচিং প্রু জেরীর মামি। তিনি পঞ্চম জাতীয় সংসদ নির্বাচনে সংরক্ষিত মহিলা আসন-৩০ এর সাংসদ হিসেবে নির্বাচিত হয়েছিলেন। ১৯৯৬ সালে ষষ্ঠ জাতীয় সংসদ নির্বাচনেও তিনি সংরক্ষিত মহিলা আসন-৩০ এর সাংসদ হিসেবে নির্বাচিত হয়েছিলেন।
নেরাভান্ডা আইয়াপ্পা

নেরাভান্ডা আইয়াপ্পা ওরফে এনসি আইয়াপ্পা (জন্ম: ১৯ অক্টোবর ১৯৭৯) হলেন একজন সাবেক ভারতীয় প্রথম শ্রেণির ক্রিকেটার। তিনি কর্ণাটকের হয়ে রঞ্জি ট্রফি খেলেছেন। ২০০১ সালের ২রা ডিসেম্বর তামিলনাড়ুর বিপক্ষে ম্যাচে তিনি প্রথম শ্রেণির ক্রিকেটে অভিষেক করেছিলেন।
তিনি ভারতীয় চলচ্চিত্র অভিনেত্রী নেরাভান্ডা চেত্তিচা প্রেমার ছোট ভাই। ২০১৫–১৬ সালে, তিনি বিগ বস কন্নড়ের ৩য় আসরে প্রতিযোগিতা করেছিলেন; যেখানে তিনি ৬ষ্ঠ স্থান অধিকার করেছিলেন।
সাহিল আনন্দ

সাহিল আনন্দ হলেন একজন ভারতীয় চলচ্চিত্র ও টেলিভিশন অভিনেতা। তিনি ২০১২ সালে মুক্তিপ্রাপ্ত করণ জোহর পরিচালিত স্টুডেন্ট অব দ্য ইয়ার চলচ্চিত্রে জিৎ খুরানা চরিত্রে অভিনয়ের মাধ্যমে বলিউডে পদার্পণ করেন। পরবর্তীতে তিনি "বাবলু হ্যাপি হ্যায়" চলচ্চিত্রে যতীন চরিত্রে অভিনয় করেছেন। বলিউডে প্রবেশের পূর্বে ২০০৬ সালে, তিনি এমটিভি রোডিস ৪-এ অংশ নিয়েছিলেন। ২০১৬ সালে, তিনি কালারসে সম্প্রচারিত জনপ্রিয় রিয়ালিটি অনুষ্ঠান বিগ বস ১০-এ একজন প্রতিযোগী হিসেবে অংশ নিয়েছিলেন, যেখানে তিনি ১৪তম স্থান অধিকার করেছিলেন।
সাচিং প্রু জেরী

সাচিং প্রু জেরী বাংলাদেশের বান্দরবানের একজন রাজনীতিবিদ যিনি বাংলাদেশ জাতীয়তাবাদী দলের রাজনীতির সাথে যুক্ত। তিনি একজন সাবেক সাংসদ। তিনি অং শৈ প্রু চৌধুরীর পুত্র। তার মামি মা ম্যা চিং সাবেক সংসদ সদস্য।
সাচিং প্রু জেরী বোমাং সার্কেলের রাজপুত্র। ১৯৯৬ সালে ষষ্ঠ জাতীয় সংসদ নির্বাচনে তিনি পার্বত্য বান্দরবান আসন থেকে তিনি সাংসদ হিসেবে নির্বাচিত হয়েছিলেন। তিনি বান্দরবান সদর উপজেলা ও বান্দরবান পার্বত্য জেলা পরিষদের চেয়ারম্যান হিসেবেও দায়িত্ব পালন করেছেন।
কামিনী মোহন দেওয়ান

কামিনী মোহন দেওয়ান (১৮৯০ – ১৯৭৬) বাংলাদেশের রাঙ্গামাটির একজন রাজনীতিবিদ ছিলেন। তিনি ১৯৫৪ সালে পূর্ববঙ্গ আইন পরিষদের সদস্য হিসেবে নির্বাচিত হয়েছিলেন। তার পুত্র বিনয় কুমার দেওয়ান স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রী ছিলেন।
কামিনী মোহন দেওয়ান ৮ মার্চ ১৮৯০ সালে রাঙামাটির বড়াদমে চাকমা পরিবারে জন্মগ্রহণ করেন। তার পিতার নাম ত্রিলোচন দেওয়ান ও মাতার নাম সুরবালা দেওয়ান।
কামিনী মোহন দেওয়ান ১৯১৩ সালে পিতার মৃত্যুর পর রাঙামাটি অঞ্চলের ৬টি মৌজার শাসনভার গ্রহণ করেন।
১৯১৪ সালে তিনি পার্বত্য চট্টগ্রামে জনসমিতি প্রতিষ্ঠা করেছিলেন। এ সমিতি পরবর্তীতে বাংলাদেশ সরকার নিষিদ্ধ করেন। 
তিনি ১৯৫০ সালে হিল ট্রাক্টস পিপল অর্গানাইজেশন প্রতিষ্ঠা করেন। 
১৯৫৪ সালে তিনি পার্বত্য চট্টগ্রাম হতে সর্বপ্রথম পূর্ববঙ্গ আইন পরিষদের সদস্য হিসেবে নির্বাচিত হয়েছিলেন। এসময় তিনি সরকারি বিভিন্ন কমিটির সদস্য হিসাবে গুরুত্বপূর্ণ দায়িত্ব পালন করেন।
কামিনী মোহন দেওয়ান <nowiki>"</nowiki>পার্বত্য চট্টগ্রামের দীন সেবকের জীবন কাহিনী<nowiki>"</nowiki> শিরোনামে আত্মজীবনী লিখেছেন।
কামিনী মোহন দেওয়ান ১৯৭৬ সালে মৃত্যুবরণ করেন।
রো

রো ( বড় হাতের Ρ, ছোট হাতের অক্ষর ρ বা ρ) গ্রীক বর্ণমালার ১৭ তম অক্ষর। গ্রিক সংখ্যার সিস্টেমে এটির মান ১০০। এটি ফিনিশিয়ান অক্ষরের রেস () থেকে উদ্ভূত। তার বড় হাতের অক্ষর (হরফ) একই, Ρ, ল্যাটিন অক্ষর P থেকে স্বতন্ত্র; দুটি অক্ষরের আলাদা আলাদা ইউনিকোড এনকোডিং রয়েছে।
রো-কে একটি শ্রেণীভুক্ত করা হয় তরল ব্যঞ্জনবর্ণ (ল্যামডার সাথে এবং কখনও কখনও নাসিক্য মিউ এবং নিউ), অঙ্গসংস্থানবিদ্যায় যার গুরুত্ব রয়েছে। প্রাচীন এবং আধুনিক উভয় গ্রিক ভাষায়, এটি একটি প্রশিক্ষিত বা আলতো চাপানো আর (r) উপস্থাপন করে ।
এই অক্ষরের নাম গ্রিক ভাষায় লেখা হয় (পলিটোনিক) বা ρω / ( )।
রো থেকে যে অক্ষরগুলি এসেছে সেগুলির মধ্যে রোমান আর ( এবং সিরিলিক (Р) অন্তর্ভুক্ত।
অক্ষর ρ এবং ϱ এছাড়াও সাধারনত গ্রিক বর্ণানুক্রমিক প্রসঙ্গের বাইরে ব্যবহার করা হয় বিজ্ঞান এবং গণিতে ।
রো অক্ষরের উপর চি অক্ষরের চি রো রুপটি চাপিয়ে দেওয়া হয়, যা যিশু খ্রিষ্টকে প্রতিনিধিত্ব করে।
প্রাক্তন রোডস স্কলাররা তাদের স্ট্যাটাসের উপাধি হিসাবে গ্রিক অক্ষর রো ব্যবহার করার অধিকারী। ব্যবহার করা হলে, প্রতীকটি নামের আগে থাকা উচিত।
বিনয় কুমার দেওয়ান

বিনয় কুমার দেওয়ান (৯ মার্চ ১৯২৫ – ২১ জুলাই ২০২১) বাংলাদেশের রাঙ্গামাটির একজন রাজনীতিবিদ যিনি জাতীয় পার্টির রাজনীতির সাথে যুক্ত। তিনি স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রী ছিলেন। তিনি বাংলাদেশের রাষ্ট্রপতির উপদেষ্টা হিসেবেও নিযুক্ত হয়েছিলেন।
বিনয় কুমার দেওয়ান ১৯২৫ সালের ৯ মার্চ রাঙ্গামাটিতে জন্মগ্রহণ করেন। তার বাবা কামিনী মোহন দেওয়ান ১৯৫৪ সালে পূর্ববঙ্গ আইন পরিষদের সদস্য হিসেবে নির্বাচিত হয়েছিলেন।
তিনি কয়েক মেয়াদে ১৯৭০-১৯৮৫ সাল পর্যন্ত মগবান ইউনিয়ন চেয়ারম্যান পদে দায়িত্ব পালন করেন। এছাড়া ১৯৮৪-৮৫ সালে রাঙ্গামাটি পৌরসভার ভাইস চেয়ারম্যান নিযুক্ত হন।
বিনয় কুমার দেওয়ান ১৯৮৬ সালে পার্বত্য রাঙ্গামাটি আসন থেকে সাংসদ হিসেবে নির্বাচিত হয়েছিলেন। পরবর্তীতে, তিনি ২৫ মে ১৯৮৬ থেকে ২৬ মার্চ ১৯৮৮ পর্যন্ত স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রীর দায়িত্ব পালন করেছিলেন। ১৯৮৭ সালে তিনি মন্ত্রীর পদমর্যাদায় উপজাতীয় বিষয়ক বাংলাদেশের রাষ্ট্রপতির উপদেষ্টা হিসেবে নিযুক্ত হয়েছিলেন। তিনি ১৯৮৮ সালেও পার্বত্য রাঙ্গামাটি আসন থেকে সাংসদ হিসেবে নির্বাচিত হয়েছিলেন।
বিনয় কুমার দেওয়ান ২০২১ সালের ২১ জুলাই রাঙ্গামাটির পাথরঘাটায় মৃত্যুবরণ করেন।
দুর্গ লোকসভা কেন্দ্র

দুর্গ লোকসভা কেন্দ্রটি ছত্তিশগড় রাজ্যের ১১ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৯ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৮৫৮,৯২২ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি ছত্তিশগড়ের সম্পূর্ণ বেমেতারা ও দুর্গ জেলায় অবস্থিত বিধানসভা কেন্দ্রগুলি নিয়ে গঠিত৷
দুর্গ লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
লোকসভা কেন্দ্রটি ছত্তিশগড় রাজ্যের ৯০ টি বিধানসভা কেন্দ্রের মধ্যে ৯ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ছত্তিশগড়ের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৯ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র (অহিওয়ারা, নয়াগড়) তফসিলী জাতিদের জন্য সংরক্ষিত।
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৬২ নং বিধানসভা কেন্দ্র৷ এটি দুর্গ জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৬৩ নং বিধানসভা কেন্দ্র৷ এটি দুর্গ জেলায় অবস্থিত৷ এটি একটি অসংরক্ষিত আসন।
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৬৪ নং বিধানসভা কেন্দ্র৷ এটি দুর্গ জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৬৫ নং বিধানসভা কেন্দ্র। এটি দুর্গ জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৬৬ নং বিধানসভা কেন্দ্র। এটি দুর্গ জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৬৭ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি দুর্গ জেলায় অবস্থিত৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৬৮ নং বিধানসভা কেন্দ্র। এটি একটি অসংরক্ষিত আসন। এটি বেমেতারা জেলায় অবস্থিত৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৬৯ নং বিধানসভা কেন্দ্র। এটি একটি অসংরক্ষিত আসন। এটি বেমেতারা জেলায় অবস্থিত৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৭০ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি বেমেতারা জেলায় অবস্থিত৷
কৌশিক রায় (রাজনীতিবিদ)

কৌশিক রায় হলেন বিজেপির একজন ভারতীয় রাজনীতিবিদ। ২০২১ সালের মে মাসে তিনি ময়নাগুড়ি থেকে পশ্চিমবঙ্গ বিধানসভার সদস্য নির্বাচিত হন। 
রায় ময়নাগুড়ি, জলপাইগুড়ি জেলার বাসিন্দা। তার পিতার নাম নয়ন চন্দ্র রায়। তিনি পশ্চিমবঙ্গ উচ্চ মাধ্যমিক শিক্ষা পরিষদ থেকে ২০০১ সালে উচ্চ মাধ্যমিক এবং ডি. এল পাস করেন। এড পশ্চিমবঙ্গ প্রাথমিক শিক্ষা বোর্ড ২০১৬৫। তিনি ময়নাগুড়ি বিধানসভা থেকে ২০২১ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেন এবং ২ মে ২০২১ সালে আসনটি জয় করেন।
নাসিম আলী খান

নাসিম আলী খান একজন বাংলাদেশি সঙ্গীতশিল্পী, গীতিকার ও সুরকার। তিনি বাংলাদেশী ব্যান্ড সোল্‌স এর সদস্য ছিলেন।
খানের শৈশবের স্মৃতিগুলি খেলা, শিল্প এবং সঙ্গীতের উদ্বেগহীন দিনগুলিতে পূর্ণ ছিল যা তার পরিবারে লালিত ছিল। পেইন্টিং ছিল তার প্রথম আবেগ, যা তার পরিবার এবং বন্ধুদের দ্বারা প্রশংসিত হয়েছিল। শ্রেণীকক্ষে যে সমস্ত পৃষ্ঠে তিনি হাত পেতে পারেন তার স্কেচিং করতে তিনি তার বেশিরভাগ অবসর মুহূর্ত কাটিয়েছেন। তিনি নিয়মিত আন্তঃ এবং স্কুল আর্ট প্রতিযোগিতায় বিজয়ী হয়ে অংশগ্রহণ করতেন।
খান ১৯৮০ সালে সোলসের সাথে তার যাত্রা শুরু করেন কারণ নকীব খান তাকে ব্যান্ডে স্থায়ী সদস্য হিসাবে যোগদানের জন্য আমন্ত্রণ জানান, মূলত ইংরেজি কভার করার জন্য, যা তিনি সানন্দে গ্রহণ করেছিলেন। খান দেখতে পান যে কনসার্টে জনপ্রিয় ইংরেজি কভার গাওয়ার ক্ষেত্রে তার উপস্থিতি ব্যাপক এবং শ্রোতাদের দ্বারা কাঙ্ক্ষিত হলেও, বাংলায় পারফর্ম করতে না পারায় অ্যালবামে তার অংশগ্রহণ ছিল নগণ্য। তিনি বাংলা রকের মূল স্রোতে আসার জন্য দৃঢ় প্রতিজ্ঞ ছিলেন তাই তিনি ১৯৮৯ সালে তার প্রথম একক অ্যালবাম নাসিম আলী খান প্রকাশ করার সিদ্ধান্ত নিয়েছিলেন। অ্যালবামটি একাধিক হিট ছিল এবং ব্যাপক শ্রোতাদের দ্বারা প্রশংসিত হয়েছিল এবং তিনি প্রধান ধারার ব্যান্ড সঙ্গীত অঙ্গনে ভোকাল হিসাবে নিজেকে প্রতিষ্ঠিত করতে পারেন। তারপরে তিনি ২০০০ সালে তার দ্বিতীয় একক অ্যালবাম কিচুখন আগে প্রকাশ করেন। তিনি সোল্‌স ছাড়লেন ২০২৪ সালে।
কোড়া পাখি

কোড়া পাখি হলো ভারতীয় টেলিভিশনে বাংলা ভাষায় সোপ অপেরা যা ১৩ জানুয়ারি ২০২০ সালে প্রাইমার এবং স্টার জলসায় সম্প্রচার শুরু করা হয়। সেই সাথে এটি ডিজিটাল প্লাটফর্ম হটস্টারএ উপলব্ধ ।
আমন হলো একজন উপজাতীয় গ্রামের মেয়ে। যিনি আশা করেন তিনি কলকাতার কাগজে একজন সাংবাদিক হবেন৷
রায়পুর লোকসভা কেন্দ্র

রায়পুর লোকসভা কেন্দ্রটি ছত্তিশগড় রাজ্যের ১১ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৯ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৯০৪,৪৬০ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি ছত্তিশগড়ের সম্পূর্ণ রায়পুর জেলা ও বালোদা বাজার জেলার পশ্চিমাংশে অবস্থিত বিধানসভা কেন্দ্রগুলি নিয়ে গঠিত৷
রায়পুর লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
লোকসভা কেন্দ্রটি ছত্তিশগড় রাজ্যের ৯০ টি বিধানসভা কেন্দ্রের মধ্যে ৯ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ছত্তিশগড়ের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৯ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র (আরঙ্গ) তফসিলী জাতিদের জন্য সংরক্ষিত।
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৪৫ নং বিধানসভা কেন্দ্র৷ এটি বালোদা বাজার জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৪৬ নং বিধানসভা কেন্দ্র৷ এটি বালোদা বাজার জেলায় অবস্থিত৷ এটি একটি অসংরক্ষিত আসন।
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৪৭ নং বিধানসভা কেন্দ্র৷ এটি রায়পুর জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৪৮ নং বিধানসভা কেন্দ্র। এটি রায়পুর জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৪৯ নং বিধানসভা কেন্দ্র। এটি রায়পুর জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৫০ নং বিধানসভা কেন্দ্র। এটি একটি অসংরক্ষিত আসন। এটি রায়পুর জেলায় অবস্থিত৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৫১ নং বিধানসভা কেন্দ্র। এটি একটি অসংরক্ষিত আসন। এটি রায়পুর জেলায় অবস্থিত৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৫২ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি রায়পুর জেলায় অবস্থিত৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৫৩ নং বিধানসভা কেন্দ্র। এটি একটি অসংরক্ষিত আসন। এটি রায়পুর জেলায় অবস্থিত৷
মহাসমুন্দ লোকসভা কেন্দ্র

মহাসমুন্দ লোকসভা কেন্দ্রটি ছত্তিশগড় রাজ্যের ১১ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৫১৬,১৭৭ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি ছত্তিশগড়ের সম্পূর্ণ মহাসমুন্দ, গরিয়াবন্দ জেলা এবং ধামতরি জেলার উত্তরাংশে অবস্থিত বিধানসভা কেন্দ্রগুলি নিয়ে গঠিত৷
মহাসমুন্দ লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
লোকসভা কেন্দ্রটি ছত্তিশগড় রাজ্যের ৯০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ছত্তিশগড়ের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র (সরাইপালি) তফসিলী জাতিদের জন্য ও একটি বিধানসভা কেন্দ্র (বিন্দ্রনবগড়) তফসিলী উপজাতিদের জন্য সংরক্ষিত।
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৩৯ নং বিধানসভা কেন্দ্র৷ এটি মহাসমুন্দ জেলায় অবস্থিত৷ এটি তফসিলী জাতিদের জন্য সংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৪০ নং বিধানসভা কেন্দ্র৷ এটি মহাসমুন্দ জেলায় অবস্থিত৷ এটি একটি অসংরক্ষিত আসন।
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৪১ নং বিধানসভা কেন্দ্র৷ এটি মহাসমুন্দ জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৪২ নং বিধানসভা কেন্দ্র। এটি মহাসমুন্দ জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৫৪ নং বিধানসভা কেন্দ্র। এটি গরিয়াবন্দ জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৫৫ নং বিধানসভা কেন্দ্র। এটি তপসিলী উপজাতিদের জন্য সংরক্ষিত আসন। এটি গরিয়াবন্দ জেলায় অবস্থিত৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৫৭ নং বিধানসভা কেন্দ্র। এটি একটি অসংরক্ষিত আসন। এটি ধামতরি জেলায় অবস্থিত৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৫৮ নং বিধানসভা কেন্দ্র। এটি একটি অসংরক্ষিত আসন। এটি ধামতরি জেলায় অবস্থিত৷
নূর জিহান পেনেজাই

ড. নূর জিহান পেনেজাই ২১ মার্চ ১৯৯১ থেকে ২০ মার্চ ১৯৯৪ সাল পর্যন্ত পাকিস্তান সিনেটের ডেপুটি চেয়ারম্যান পদে দায়িত্ব পালন কনের। তিনি পাকিস্তান সিনেটের প্রথম নারী দায়িত্বশীল কর্মকর্তা হিসিবে পরিচিত। তিনি অফিসের প্রথম মহিলা ছিলেন।
পেনেজাই পাকিস্তানের একজন মহিলা রাজনীতিবিদ ছিলেন তিনি ১৯৯১ থেকে ১৯৯৩ সাল পর্যন্ত সিনেটের উপ-সভাপতির দায়িত্ব পালন করেছিলেন। তিনি মহিলাদের জন্য সংরক্ষিত আসনে পাকিস্তান মুসলিম লীগের হয়ে পাকিস্তান জাতীয় পরিষদের সদস্য নির্বাচিত হয়েছিলেন।
পেনেজাই ৩০ আগস্ট ২০১৪ তারিখে মারা যান।
পারিজাত কুসুম চাকমা

পারিজাত কুসুম চাকমা (১৯৪৬ – ২৮ মার্চ ১৯৯৮) বাংলাদেশের রাঙ্গামাটির একজন শিক্ষায়তনিক ব্যক্তি ও রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি একজন সাংসদ ছিলেন।
পারিজাত কুসুম চাকমা ১৯৪৬ সালে জন্মগ্রহণ করেন। ১৯৬৯ সালে তিনি স্নাতক হন। তিনি শাহ উচ্চ বিদ্যালয় ও রূপকারী উচ্চ বিদ্যালয়ে শিক্ষকতা করেছেন। এছাড়া, তিমি কাচালং উচ্চ বিদ্যালয়ের প্রধান শিক্ষক হিসেবেও দায়িত্ব পালন করেছেন।
পারিজাত কুসুম চাকমা ১৯৮৯ সালে রাঙ্গামাটি পার্বত্য জেলা পরিষদের সদস্য হিসেবে নির্বাচিত হয়েছিলেন। ১৯৯২ সালে তিনি রাঙ্গামাটি পার্বত্য জেলা পরিষদের চেয়ারম্যান হিসেবে নির্বাচিত হন। ১৯৯৬ সালে তিনি ষষ্ঠ জাতীয় সংসদ নির্বাচনে পার্বত্য রাঙ্গামাটি আসনের সাংসদ হিসেবে নির্বাচিত হয়েছিলেন।
পারিজাত কুসুম চাকমা ১৯৯৮ সালের ২৮ মার্চ ৫১ বছর বয়সে মৃত্যুবরণ করেন।
প্রতীক কুহাদ

প্রতীক কুহাদ একজন ভারতীয় গায়ক-গীতিকার এবং একজন সংগীতকার যিনি স্বাধীনভাবে সংগীত তৈরি করেন। ২০১৫ সালে তার প্রথম অ্যালবাম "ইন টোকেন্স অ্যান্ড চার্মস" থেকে তিনি আন্তর্জাতিক স্বীকৃতি পেয়েছেন।
কলেজের জন্য মার্কিন যুক্তরাষ্ট্রে যাওয়ার আগে কুহাদ জয়পুর শহরে বেড়ে ওঠেন। স্নাতক অবধি পড়াশুনা শেষ করার পরে, তিনি ভারতে ফিরে আসেন। তার প্রথম অ্যালবাম প্রকাশের আগে একজোড়া ইপি প্রকাশিত হয়।
অ্যালবামটির জন্য কুহাদ, এমটিভি ইউরোপ সংগীত পুরস্কার, আইটিউনস থেকে ইন্ডি অ্যালবাম অফ দ্য ইয়ার সম্মান, রেডিও সিটি ফ্রিডম অ্যাওয়ার্ডস থেকে সেরা পপ শিল্পী এবং মর্যাদাপূর্ণ আন্তর্জাতিক গীতিকার প্রতিযোগিতায় প্রথম স্থান অর্জন করেন। যখন তিনি প্রথমবার অস্টিনে পৌঁছেছিলেন, এনপিআর তাকে এসএক্সএসডব্লিউতে প্রদর্শিত হাজার হাজার শিল্পীর মধ্যে দৃষ্টান্তমূলক একজন শিল্পী হিসাবে বেছে নিয়েছিল।
কুহাদের জন্মস্থান রাজস্থানের জয়পুরে একটি জাট পরিবারে এবং তাঁর দুই বোন রয়েছে। তিনি ১৬ বছর বয়সে গিটার বাজাতে শিখেছিলেন এবং তার কিশোর বয়স থেকে সঙ্গীত রচনা শুরু করেছিলেন। তিনি জয়পুরের মহারাজা সাওয়াই মান সিং বিদ্যালয় থেকে তাঁর মাধ্যমিক পর্যায়ের পড়া শেষ করেন। পরে, তিনি সঙ্গীতকে পূর্ণ সময়ের পেশা হিসাবে গ্রহণ করার জন্য দিল্লি চলে যাওয়ার আগে নিউইয়র্ক বিশ্ববিদ্যালয়ে গণিত ও অর্থনীতি নিয়ে পড়াশোনা করেন। 
আইটিউনস এবং স্পটিফাইয়ের মাধ্যমে কুহাদ ইন্ডিয়ার ইন্ডি অ্যালবাম ২০১৯ জেতেন: শীর্ষস্থানীয় ইন্ডিয়ান ইন্ডি হিটস, ২০১৬ এমটিভি ইউরোপ সংগীত পুরস্কারে দা বেস্ট ইন্ডিয়া এক্ট এবং ২০১৬ সালের আন্তর্জাতিক গীতিকার প্রতিযোগিতায় প্রথম স্থান অর্জন করেন। নিক মারফি (চেট ফেকার), ইজি বিজু এবং সিপি ডাবের মতো নামী গীতবাদ্যকারদের মত তিনিও লস এঞ্জেলেস -ভিত্তিক সংস্থা কাটক্রাট মিউজিকের একটি প্রকাশনা চুক্তি সই করেছন। ২০১৮ সালে তিনি রেডিও সিটির স্বাধীনতা পুরস্কারে সেরা পপ শিল্পী পুরস্কার পেয়েছিলেন। ১১ ই নভেম্বর, ২০১৯, মিনিয়াপলিসে প্রতীক সম্মানিত বিএএমএফ গ্রুপের একটি অংশের সামনে উপস্থাপনের সুযোগ পেয়েছিলেন।
কুহাদের ২০১৮ সালের গানটি "কোল্ড / মেস (ঠান্ডা/ জগাখিচুড়ি" ) আমেরিকার প্রাক্তন রাষ্ট্রপতি বারাক ওবামার "২০১৯ এর প্রিয় সংগীত" তালিকায় স্থান পেয়েছে। 
প্রতীক কুহাদের রচিত ইপি / অ্যালবামের তালিকা: 
প্রতীক কুহাদের সংগীত / যৌথ রচনার তালিকা:
উপেন্দ্র লাল চাকমা

উপেন্দ্র লাল চাকমা ( – ১৮ জুলাই ২০০৫) বাংলাদেশের খাগড়াছড়ির একজন রাজনীতিবিদ ছিলেন যিনি জাতীয় সমাজতান্ত্রিক দল-জেএসডির রাজনীতির সাথে যুক্ত ছিলেন। তিনি একজন সাংসদ ছিলেন। এছাড়া, তিনি বাংলাদেশের রাষ্ট্রপতির উপদেষ্টা হিসেবেও দায়িত্ব পালন করেছেন।
উপেন্দ্র লাল চাকমা ১৯৭৯ সালে জাতীয় সমাজতান্ত্রিক দল-জেএসডির প্রার্থী হিসেবে পার্বত্য চট্টগ্রাম-১ আসন থেকে সাংসদ হিসেবে নির্বাচিত হয়েছিলেন। তিনি বাংলাদেশের রাষ্ট্রপতির উপদেষ্টা হিসেবেও দায়িত্ব পালন করেছেন।
উপেন্দ্র লাল চাকমা ২০০৫ সালের ১৮ জুলাই খাগড়াছড়ি সদর হাসপাতালে ২০০৫ সালের ১৮ জুলাই ৮০ বছর বয়সে হৃদরোগে আক্রান্ত হয়ে মৃত্যুবরণ করেন।
বস্তার লোকসভা কেন্দ্র

বস্তার লোকসভা কেন্দ্রটি ছত্তিশগড় রাজ্যের ১১ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী উপজাতিদের জন্য সংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,২৯৮,০৮৩ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি ছত্তিশগড়ের সম্পূর্ণ নারায়ণপুর, বিজাপুর, দান্তেওয়াড়া, সুকমা ও বস্তার জেলা এবং কোন্দাগাঁও জেলার দক্ষিণে অবস্থিত বিধানসভা কেন্দ্রগুলি নিয়ে গঠিত৷
বস্তার লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
লোকসভা কেন্দ্রটি ছত্তিশগড় রাজ্যের ৯০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ছত্তিশগড়ের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের সাতটি বিধানসভা কেন্দ্র (কোন্দাগাঁও, নারায়ণপুর, বস্তার, চিত্রকোট, দান্তেওয়াড়া, বিজাপুর, কোণ্টা) তফসিলী উপজাতিদের জন্য সংরক্ষিত।
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৮৩ নং বিধানসভা কেন্দ্র৷ এটি কোন্দাগাঁও জেলায় অবস্থিত৷ এটি তপসিলী উপজাতিদের জন্য সংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৮৪ নং বিধানসভা কেন্দ্র৷ এটি নারায়ণপুর জেলায় অবস্থিত৷ এটি তপসিলী উপজাতিদের জন্য সংরক্ষিত আসন।
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৮৫ নং বিধানসভা কেন্দ্র৷ এটি বস্তার জেলায় অবস্থিত৷ এটি তপসিলী উপজাতিদের জন্য সংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৮৬ নং বিধানসভা কেন্দ্র। এটি বস্তার জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৮৭ নং বিধানসভা কেন্দ্র। এটি বস্তার জেলায় অবস্থিত৷ এটি তপসিলী উপজাতিদের জন্য সংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৮৮ নং বিধানসভা কেন্দ্র। এটি তপসিলী উপজাতিদের জন্য সংরক্ষিত আসন। এটি দান্তেওয়াড়া জেলায় অবস্থিত৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৮৯ নং বিধানসভা কেন্দ্র। এটি তপসিলী উপজাতিদের জন্য সংরক্ষিত আসন। এটি বিজাপুর জেলায় অবস্থিত৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৯০ নং বিধানসভা কেন্দ্র। এটি তপসিলী উপজাতিদের জন্য সংরক্ষিত আসন। এটি সুকমা জেলায় অবস্থিত৷
কাঙ্কের লোকসভা কেন্দ্র

সরগুজা লোকসভা কেন্দ্রটি ছত্তিশগড় রাজ্যের ১১ টি লোকসভা কেন্দ্রের একটি এবং ১৯৬৭ সালের লোকসভা কেন্দ্রটি প্রতিষ্ঠিত হয়। এটি তফসিলী উপজাতিদের জন্য সংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৪৪৮,৩৭৫ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি ছত্তিশগড়ের সম্পূর্ণ কাঙ্কের ও বালোদ জেলা এবং ধামতরি জেলার দক্ষিণাংশ ও কোন্দাগাঁও জেলার উত্তরাংশে অবস্থিত বিধানসভা কেন্দ্রগুলি নিয়ে গঠিত৷
কাঙ্কের লোকসভা কেন্দ্রে ১৯৬৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
লোকসভা কেন্দ্রটি ছত্তিশগড় রাজ্যের ৯০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ছত্তিশগড়ের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের ছয়টি বিধানসভা কেন্দ্র (সিহাবা, দণ্ডি লোহারা, অন্তাগড়, ভানুপ্রতাপপুর, কাঙ্কের, কেশকল) তফসিলী উপজাতিদের জন্য সংরক্ষিত।
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৫৬ নং বিধানসভা কেন্দ্র৷ এটি ধামতরি জেলায় অবস্থিত৷ এটি তপসিলী উপজাতিদের জন্য সংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৫৯ নং বিধানসভা কেন্দ্র৷ এটি বালোদ জেলায় অবস্থিত৷ এটি একটি অসংরক্ষিত আসন।
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৬০ নং বিধানসভা কেন্দ্র৷ এটি বালোদ জেলায় অবস্থিত৷ এটি তপসিলী উপজাতিদের জন্য সংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৬১ নং বিধানসভা কেন্দ্র। এটি বালোদ জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৭৯ নং বিধানসভা কেন্দ্র। এটি কাঙ্কের জেলায় অবস্থিত৷ এটি তপসিলী উপজাতিদের জন্য সংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৮০ নং বিধানসভা কেন্দ্র। এটি তপসিলী উপজাতিদের জন্য সংরক্ষিত আসন। এটি কাঙ্কের জেলায় অবস্থিত৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৮১ নং বিধানসভা কেন্দ্র। এটি তপসিলী উপজাতিদের জন্য সংরক্ষিত আসন। এটি কাঙ্কের জেলায় অবস্থিত৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৮২ নং বিধানসভা কেন্দ্র। এটি তপসিলী উপজাতিদের জন্য সংরক্ষিত আসন। এটি কোন্দাগাঁও জেলায় অবস্থিত৷
শহিদুল আমিন

শহিদুল আমিন ( – ১১ আগস্ট ২০১৭) একজন বাংলাদেশি পরিচালক, নাট্যকার, অভিনেতা ও চিত্রনাট্যকার ছিলেন।
শহিদুল আমিন পরিচালিত "রামের সুমতি" ১৯৮৫ সালে মুক্তি পেয়েছিল। তিনি চলচ্চিত্রটির চিত্রনাট্যও লিখেছিলেন। চলচ্চিত্রটি দুই বিভাগে জাতীয় চলচ্চিত্র পুরস্কার জিতেছিল। চলচ্চিত্রটি ছিল সাদেক বাচ্চু অভিনীত প্রথম চলচ্চিত্র।
শহিদুল আমিন "রূপের রানী চোরের রাজা" ও "রাজকুমারী চন্দ্রবান" এর মত চলচ্চিত্রও পরিচালনা করেছিলেন। চলচ্চিত্রগুলো বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে। তিনি চলচ্চিত্র ও নাটকে অভিনয়ের সাথেও যুক্ত ছিলেন।
শহিদুল আমিন ২০১৭ সালের ১১ আগস্ট ৮১ বছর বয়সে মৃত্যুবরণ করেন।
মানব দুগ্ধ ব্যাংক

মানব দুগ্ধ ব্যাংক বা বুকের দুধের ব্যাংক হল এমন একটি পরিষেবা যা নার্সিং মায়েদের দ্বারা দান করা মানব দুধ সংগ্রহ, প্রক্রিয়াকরন এবং সংরক্ষণের পর তা সরবরাহকারীর সাথে জৈবিকভাবে সম্পর্কিত নয় এমন নবজাতক শিশুকে সরবরাহ করা হয়। নবজাতকের জন্য সর্বোত্তম পুষ্টি হ'ল প্রথম বছর স্তন্যপান করা, যদি সম্ভব হয়। মানব দুগ্ধ ব্যাংকগুলি মায়েদের একটি সমাধান সরবরাহ করে যারা তাদের শিশুকে তাদের নিজের বুকের দুধ সরবরাহ করতে পারে না, যেমন কোনও শিশুর নির্দিষ্ট রোগের সাথে মায়ের কাছ থেকে রোগ হওয়ার এবং সংক্রমণের ঝুঁকির মধ্যে রয়েছে, বা যখন কোনও শিশু হাসপাতালে ভর্তি হয় খুব কম ওজনের কারণে জন্মের সময় (এবং এভাবে নেক্রোটাইজিং এন্টারোকলাইটিসের মতো অবস্থার ঝুঁকি থাকে, এবং হাসপাতালে থেকে দূরে থাকার মতো কারণে লম্বা থাকার সময় মা তার নিজের দুধ সরবরাহ করতে পারে না। এমতাবস্থায় মানব দুগ্ধ ব্যাংকগুলি খুবই প্রয়োজন হয়ে পরে।
দাতাকে অবশ্যই: 
এছাড়াও আরো কিছু যোগ্যতার প্রয়োজন হতে পারে। উদাহরণসরূপ, অস্ট্রেলিয়ার ক্ষেত্রে প্রয়োজনীয় যোগ্যতার তথ্য পাওয়া যেতে পারে নিম্নোক্ত ওয়েবসাইটে: http://jhl.sagepub.com/content/2/1/20.full.pdf
মানব দুগ্ধ ব্যাংকের ক্ষেত্রে কিছু উদ্বেগের মধ্যে রয়েছে:
মানব দুগ্ধ ব্যাংকগুলি পরিবারগুলিকে অন্য মায়ের কাছ থেকে নির্ভরযোগ্য ও সুস্থ দুধের সাথে তাদের সন্তানকে প্রদান করার সুযোগ দেয়। মানব দুগ্ধ ব্যাংক সেসব শিশুদের জন্য প্রয়োজন হয় যাদের মা তাদেরকে নিজস্ব দুগ্ধ প্রদান করতে সমর্থ হয় না।
সম্প্রতি ১ ডিসেম্বর ২০১৯ থেকে বাংলাদেশে "মানব দুগ্ধ ব্যাংক" চালুর উদ্যোগ গ্রহণ করা হয়। কিন্তু ধর্মীয় কিছু সমস্যা এবং সঠিক নির্দেশনা চেয়ে আদালতে রিট আবেদনের কারণে সেটি আটকে যায়। যদিও এটির পরিচালক জানিয়েছে যে, তারা ইতিমধ্যেই তাদের সকল শর্ত পূরণ করেছে এবং তারা সকল গোষ্ঠীর সাথে আলোচনা করে এটির কার্যক্রম শুরু করতে চায়।
বই উৎসব

বই উৎসব বাংলাদেশ সরকারের শিক্ষা মন্ত্রণালয় ও প্রাথমিক গণশিক্ষা মন্ত্রণালয়ের একটি উদ্যোগ। এ উৎসব পালনে প্রতিবছর ১ জানুয়ারি প্রাথমিক ও গণশিক্ষা মন্ত্রণালয় কর্তৃক প্রথম থেকে পঞ্চম শ্রেণি ও শিক্ষা মন্ত্রণালয় কর্তৃক ষষ্ঠ থেকে দশম শ্রেণি পর্যন্ত বিনামূল্যে পাঠ্যপুস্তক বিতরণ করা হয়। এটি পাঠ্যপুস্তক উৎসব বা পাঠ্যপুস্তক উৎসব দিবস নামেও পরিচিত 
শিক্ষার্থীদের পাঠ্যপুস্তকের সংকট কমাতে ২০০৯ সালে বাংলাদেশ সরকার বিনামূল্যে বই বিতরণের সিদ্ধান্ত নেয়। ওই বছর সরকার ২৯৬ কোটি ৭ লাখ টাকার পাঠ্যপুস্তক প্রদানের উদ্যোগ নেয় এবং ২০১০ সালের ১ জানুয়ারি এটি প্রথম উদ্বোধন করেন। একদিনে বিশাল সংখ্যক বই সকল শিক্ষাপ্রতিষ্ঠানের শিক্ষার্থীদের হাতে তুলে দেওয়ার ক্ষেত্রে বাংলাদেশ বিশ্বে প্রথম। ২০১০ থেকে ২০১৬ পর্যন্ত প্রাথমিক ও মাধ্যমিক স্তরের ২৬ কোটি ১ লাখ ৬৮ হাজার ৭১০ শিক্ষার্থীকে বিনামূল্যে পাঠ্যবই বিতরণ করা হয়। ১৯৯০ সালে বিদ্যালয়ে ভর্তি হওয়া শিশুর শতকরা হার ছিল ৬১ ভাগ, বর্তমানে তা উন্নীত হয়েছে শতকরা ৯৭.৭ ভাগে। বিনামূল্যে পাঠ্যবই বিতরণ কার্যক্রম এক্ষেত্রে গুরুত্বপূর্ণ ভূূূূমিকা পালন করেছে।
ডোনাল্ডো ম্যাসেডো

ডোনাল্ডো ম্যাসেডো (; জন্ম ১৯৫০) একজন অন্তরীণ ভার্দে-আমেরিকান সমালোচনা তাত্ত্বিক, ভাষাবিদ ও সাহিত্য বিশেষজ্ঞ। ম্যাসেডো ইংরেজির অধ্যাপক এবং ম্যাসাচুসেটস বোস্টন বিশ্ববিদ্যালয়ের মুক্ত শিল্প ও শিক্ষার একজন নামকরা শিক্ষক। একই বিশ্ববিদ্যালয়ের প্রায়োগিক ভাষাবিজ্ঞান কলা স্নাতকোত্তর কর্মসূচির তিনি কর্মসূচি পরিচালক ছিলেন।
ভাষাবিজ্ঞান, সমালোচনা সাহিত্য, দ্বিভাষিক ও বহুসংস্কৃতি শিক্ষায় তার বেশ অনেকগুলো প্রকাশনা রয়েছে। তার প্রকাশনার মধ্যে রয়েছে: Literacy: Reading the Word and the World (পাউলো ফ্রিয়েরের সাথে , ১৯৮৭), Literacies of Power: What Americans Are Not Allowed to Know (১৯৯৪), Dancing With Bigotry (লিলিয়া বার্তোলমের সাথে, ১৯৯৯), Critical Education in the New Information Age (ম্যানুয়েল ক্যাস্টেলস, রামোন ফ্লেকা, পাউলো ফ্রিয়েরে, হেনরি জিরোক্স ও পল উইলিসের সাথে, ১৯৯৯), Chomsky on Miseducation (নোম চম্‌স্কি-র সাথে , ২০০০) এবং Ideology Matters (২০০২)।
অনুবাদ ও ফ্রিয়েরের বই সম্পাদনা, ও একইসাথে ফ্রিয়েরের কাজের সমালোচনা ম্যাসেডোর উল্লেখযোগ্য কাজগুলোর মধ্যে পড়ে।
ম্যাসাচুসেটসের ম্যাসেডো একজন বহিরাগত অভিবাসী হিশেবে বড় হন।
ক্যাথরিন নিউটন

ক্যাথরিন লাভ নিউটন (জন্মঃ ৮ই ফেব্রুয়ারি, ১৯৯৭) একজন আমেরিকান অভিনেত্রী, যিনি নেটফ্লিক্স টিভি সিরিজ "দ্য সোসাইটিতে" এলি প্রেসম্যান, সিবিএস টেলিভিশন সিরিজের "গ্যারি আনমারিড" এ লুইস ব্রুকস, "পোকেমন: ডিটেকটিভ পিকাচু" লুসি স্টিভেন্স চরিত্রের জন্য সর্বাধিক পরিচিত। পাশাপাশি ২০১২ সালে "প্যারানরমাল অ্যাক্টিভিটি ৪" ছবিতে তিনি অলেক্স নেলসনের ভূমিকায় অভিনয় করেছেন, যা তাকে ফিচার ফিল্মে সেরা শীর্ষস্থানীয় তরুণ অভিনেত্রীর জন্য ২০১৩ সালের তরুণ শিল্পী পুরস্কার প্রদান করেছে। এছাড়াও তিনি সিডাব্লু সিরিজের "Supernatural", ক্লেয়ার নোভাকের পুরানো সংস্করণ চিত্রিত করার জন্য ও এএমসি টেলিভিশন সিরিজ "হাল্ট অ্যান্ড ক্যাচ ফায়ারের" পুরানো জোয়ানি ক্লার্কের চরিত্রে অভিনয় করার জন্যও পরিচিত। 
নিউটনের জন্ম ফ্লোরিডার অরল্যান্ডো শহরে এবং রবিন এবং ডেভিড নিউটনের একমাত্র সন্তান। তিনি চার বছর বয়সে সাবান অপেরা "অল মাই চিলড্রেনের" মাধ্যমে টেলিভিশনে আত্মপ্রকাশ করে তার কেরিয়ার শুরু করেছিলেন, ২০০১ থেকে ২০০৪ পর্যন্ত কলবি মেরিয়ান চ্যান্ডলার খেলেছিলেন। এদিকে, তিনি দুটি স্বল্পদৈর্ঘ্য চলচ্চিত্র, "অ্যাবি ডাউন ইস্ট" (২০০২) এবং "বান-বুন" (২০০৩) "-তেও" অভিনয় করেছেন । ২০০৮ সালে নিউটন সিবিএস টেলিভিশন সিরিজ "গ্যারি আনমারিডে" লুই ব্রুকসের ভূমিকায় অভিনয় করেছিলেন। তার বয়স যখন বারো বছর, তখন তার পরিবার লস অ্যাঞ্জেলেসে চলে যায়, যেখানে তিনি নটরডেম হাই স্কুলে পড়াশোনা করেছিলেন। 
২০১০ সালে নিউটন "Best Performance in a TV Comedy Series" এবং গ্যারি আনমারিডের জন্য "Best Performance in a TV series (Comedy or Drama)" দুটি ইয়ং আর্টিস্ট অ্যাওয়ার্ড জিতেছিলেন। নিউটন ক্যামেরন ডিয়াজের সাথে ২০১১ সালে "ব্যাড টিচার্স" ছবিতে চেজ রুবিন-রসির চরিত্রে অভিনয় করেছিলেন। ২০১২ সালে "প্যারানরমাল অ্যাক্টিভিটি ৪", (ফ্র্যাঞ্চাইজির চতুর্থ চলচ্চিত্র) অ্যালেক্সের ভূমিকায় তিনি ছিলেন এবং এই ছবিতে অভিনয়ের জন্য ৩৪ তম তরুণ শিল্পী পুরস্কারে একটি পুরস্কার পেয়েছিলেন। ১০ম মৌসুমের শুরুতে, "Supernatural (American TV series)" বিষয়ে ক্লেয়ার নোভাক হিসাবে তাঁর পুনরাবৃত্ত ভূমিকা ছিল। ২০১৭ সালে, নিউটন একই নামের লিয়ান মরিয়ার্টি উপন্যাস অবলম্বনে এইচবিও সিরিজ "বিগ লিটল লাইস-এ" অভিনয় করেন। "থ্রি বিলবোর্ডস আউটসাইড এবিং, মিসৌরি" এবং "বেন ইজ ব্যাক" "ছবিতেও" তাঁর প্রধান ভূমিকা ছিল। দুটি সম্পর্কমুক্ত ছবিতে তিনি লুকাস হেজেসের চরিত্রে অভিনয় করেছিলেন।
নিউটনের "পোকেমন গোয়েন্দা পিকাচু" (২০১৯) এ মুখ্য ভূমিকায় ছিলেন। এছাড়াও তিনি নেটফ্লিক্স রহস্যেময় নাটক সিরিজ "দ্য সোসাইটি", যা ১০ ই মে, ২০১৯ এ প্রিমিয়ার হয়েছিল তাতে অ্যালির চরিত্রে অভিনয় করেছে। ক্রিস্টোফার ল্যান্ডন পরিচালিত ভিন্স ভনের বিপরীতে একটি আনটাইটেল থ্রিলার ছবিতে তিনি অভিনয় করবেন।
জীবন রহমান

জীবন রহমান (১৯৬৪ – ১৬ জানুয়ারি ২০২০) বাংলাদেশের একজন চলচ্চিত্র পরিচালক ছিলেন। তিনি ১৫টি চলচ্চিত্র পরিচালনা করেছিলেন।
জীবন রহমান ১৯৬৪ সালে কিশোরগঞ্জের পাকুন্দিয়ার মঠখোলা গ্রামে জন্মগ্রহণ করেছিলেন। নব্বই দশকের শুরুর দিকে তার পরিচালিত প্রথম চলচ্চিত্র "গহর বাদশা বানেছা পরী" মুক্তি পায়।
জীবন রহমান পরিচালিত "প্রেম যুদ্ধ" ১৯৯৪ সালে মুক্তি পেয়েছিল। চলচ্চিত্রটিতে সালমান শাহ তার জীবনে প্রথমবারের মত কোনো চলচ্চিত্রের গানে কণ্ঠ দিয়েছিলেন। তিনি চলচ্চিত্রটির জন্য "তুমি আমার জীবনের এক স্বপ্ন যেন" শিরোনামের একটি গানে কণ্ঠ দিয়েছিলেন। চলচ্চিত্রটি বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে।
জীবন রহমান "আজকের সন্ত্রাসী" ও "আশার প্রদীপ" এর মত চলচ্চিত্রও পরিচালনা করেছিলেন। এই চলচ্চিত্রগুলোও বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে।
জীবন রহমান ২০২০ সালের ১৬ জানুয়ারি কিশোরগঞ্জের পাকুন্দিয়ার মঠখোলা গ্রামে নিজ বাসভবনে মৃত্যুবরণ করেন।
জেমস ওয়াইজ

জেমস ওয়াইজ (James Fawns Norton Wise) উনিশ শতকের ষাটের দশকের একজন চিকিৎসাবিদ ও লেখক ‍যিনি ব্রিটিশ শাসনাধিন ঢাকার সিভিল সার্জন ছিলেন। পেশাজীবনে চিকিৎসক হলেও ঐতিহাসিক ঢাকা বিষয়ে লেখালেখির জন্য তিনি বেশি পরিচিত। তিনি ১৮৩৫ সালে জন্মগ্রহণ করেন এবং ১৮৮৬ সালে মারা যান।
উয়াইজ উনিশ শতকে ঢাকা শহরের বিখ্যাত ওয়াইজ পরিবারের সন্তান। তার বাবা থমাস আলেক্সান্ডার ওয়াইজ ছিলেন পশ্চিমবঙ্গের হুগলী জেলার চুঁচুড়ার নিকটে অবস্থিত হাজী মহসিন কলেজের প্রতিষ্ঠাতা এবং প্রিন্সিপাল । ঢাকা কলেজেরও তিনি প্রিন্সিপাল ছিলেন। অপরদিকে চাচা জোসিয়া প্যাট্রিক ওয়াইজ ছিলেন ঢাকার সবচেয়ে বড় এবং প্রভাবশালী নীলকর যার নামে বুড়িগঙ্গা নদী তীরের ওয়াইজ ঘাটের নাম করা হয়েছিল। ১৮৫১ সাল থেকে ঢাকায় অবস্থান করেন। ১৮৬৮ সালের ডিসেম্বরে ব্রিটিশ সরকারের অধীনে ঢাকার সিভিল সার্জন হিসেবে নিয়োগপ্রাপ্ত হন। পুরাতন ঢাকার আর্মেনিয়ান জমিদার নিকোলাস পোগোজের কাছ থেকে তিনি ভবন ক্রয় করে ওয়াইজ হাউজ নাম দেন এবং চাকুরীকালীন সময়ে এখানেই বসবাস করেন। ওয়াইজের এ ভবন থেকেই বুলবুল ললিতকলা একাডেমীর যাত্রা শুরু। ডা. ওয়াইজের পুরো নাম ছিল জেমস ফওনস নর্টন ওয়াইজ। তাঁর রচিত গ্রন্থ ও প্রবন্ধে তিনি শুধু নামের প্রথম ও শেষাংশ ব্যবহার করেছেন। অবসর জীবনে তিনি পুনরায় লন্ডনে ফিরে যান।
ওয়াইজ রচিত গ্রন্থের নাম নোটস অন রেসেস, কাস্টস অ্যান্ড ট্রেডস অব ইস্টার্ণ বেঙ্গল। লন্ডনে অবসর জীবন যাপন কালে পান্ডুলিপি রচনা করে তিনি তা মুদ্রণ করেন। ১৮৮৩ সালে লন্ডনের সেন্ট মার্টিনস লেনের ‘হার ম্যাজেস্টিস প্রিন্টার হ্যারিসন অ্যান্ড সন্স’ থেকে এটি মুদ্রিত হয়। পূর্ববঙ্গের বিভিন্ন জাতি, বর্ণ ও পেশার বিবরণ নামে এর বাংলা অনুবাদ প্রকাশিত হয়েছে। ব্লকম্যানের কন্ট্রিবিউশনস টু দি জিওগ্রাফি অ্যান্ড হিস্ট্রি অব বেঙ্গল-র জন্য তিনি বেশ কয়েকটি শিলালিপির ছাপ পাঠিয়েছিলেন। এ ছাড়া নোটস অন সোনারগাঁও এবং নোটস অন বারো ভূঁইয়াস নামে ডা. ওয়াইজের দুটি প্রবন্ধ জার্নাল অব দি এশিয়াটিক সোসাইটি অব বেঙ্গল-এ ১৮৭৪ সালে ছাপা হয়।
ওয়াইজের বইটি মুদ্রিত হয়েছে একশ বছরেরও আগে। ওয়াইজের রচনা সমসাময়িক তো বটেই, পরবর্তীকালেও অনেক নৃতাত্ত্বিক, সমাজবিজ্ঞানী বা ঐতিহাসিককে প্রভাবিত করেছে। ওয়াইজকে বাংলাদেশের নৃতত্ত্বচর্চার পথিকৃৎ বলা যেতে পারে। পূর্ববঙ্গের মানুষের পেশার যে বর্ণনা তিনি দিয়েছেন তা গুরুত্বপূর্ণ। তাঁর বিবরণে বাংলার সামাজিক ইতিহাস লেখার গুরুত্বপূর্ণ রূপরেখা পাওয়া যায়।
বই
মুহামেডান’, ‘রিলিজিয়াস সেক্টস অব দি হিন্দুজ’, ‘হিন্দু কাস্টস অ্যান্ড অ্যাবরিজিনাল রেসেস’, ‘আর্মেনিয়ানস’ ও ‘পর্তুগিজ ইন ইস্টার্ণ বেঙ্গল’ এ পাঁচ ভাগে গ্রন্থটি বিভক্ত। আর্মেনীয় ও পর্তুগিজগণ কীভাবে বাংলায় এলো এবং বাংলায় তারা কীভাবে বসবাস করেছে তাও তাঁর গ্রন্থে সংক্ষেপে আলোচিত হয়েছে।
গবেষণাপত্র
আবুল হাসনাত (মুর্শিদাবাদের রাজনীতিবিদ)

আবুল হাসনাত একজন ভারতীয় রাজনীতিবিদ যিনি ভারতীয় জাতীয় কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভার প্রাক্তন বিধায়ক।
আবুল হাসনাত ২০০১ সালে বিপ্লবী সমাজতন্ত্রী দলের প্রার্থী হিসেবে জঙ্গিপুর থেকে পশ্চিমবঙ্গ বিধানসভার বিধায়ক হিসেবে নির্বাচিত হন। এরপর, ২০০৬ সালেও তিনি বিপ্লবী সমাজতন্ত্রী দলের প্রার্থী হিসেবে জঙ্গিপুর থেকে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। তিনি ২০১৯ সালে বিপ্লবী সমাজতন্ত্রী দল থেকে ভারতীয় জাতীয় কংগ্রেসে যোগদান করেছিলেন।
হাবিবুর রহমান (ভারতীয় রাজনীতিবিদ)

হাবিবুর রহমান ( – ১৬ জানুয়ারি ২০১৬) ভারতের একজন শিক্ষক ও রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি পাঁচবার পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন।
হাবিবুর রহমান প্রাথমিক বিদ্যালয়ে শিক্ষকতা করতেন। তিনি ছাত্রাবস্থা থেকেই ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি পশ্চিমবঙ্গ প্রদেশ কংগ্রেস কমিটির সদস্য ছিলেন।
হাবিবুর রহমান ১৯৭২, ১৯৭৭, ১৯৮২ ও ১৯৭৭ সালে টানা চারবার জঙ্গিপুর থেকে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। ১৯৯১ সালে তিনি উক্ত বিধানসভা কেন্দ্র থেকে লড়লেও পরাজিত হয়েছিলেন। ১৯৯৬ সালে তিনি পঞ্চমবারের মত জঙ্গিপুর থেকে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন।
হাবিবুর রহমান ২০০১ সালে জঙ্গিপুর থেকে নির্দল প্রার্থী হিসেবে লড়ে পরাজিত হন। সে বছরে তাকে ভারতীয় জাতীয় কংগ্রেস থেকে বহিষ্কার করা হয়েছিল। পরের বছরেই সেই বহিষ্কারাদেশ প্রত্যাহার করা হয়েছিল। ২০০৬ সালে তিনি জঙ্গিপুর লড়লেও পরাজিত হয়েছিলেন।
হাবিবুর রহমান ২০১৬ সালের ১৬ জানুয়ারি ৮৬ বছর বয়সে কলকাতার এস. এস. কে. এম. হাসপাতালে প্রয়াত হন।
প্রাইড অব পারফরম্যান্স পুরস্কার (১৯৯০–৯৯)

প্রাইড অফ পারফরম্যান্স পাকিস্তানি নাগরিকদের পাকিস্তান সরকার প্রদত্ত একটি পুরস্কার। এটি সাহিত্য, শিল্পকলা, ক্রীড়া, চিকিৎসা বিজ্ঞান এবং বিজ্ঞান বিষয়ে উলেখ্যযোগ্য অবদান রাখার জন্য প্রদান করা হয়।১৯৯০ সাল হতে ১৯৯৯ সাল পর্যন্ত পুরস্কার প্রাপ্তদের তালিকা।
অল এলিট রেসলিং

অল এলিট রেসলিং, এলএলসি (এইডাব্লিউ) একটি আমেরিকান পেশাদারি কুস্তি সংস্থা, যা ২০১৯ সালে প্রতিষ্ঠিত হয়। সংস্থাটি শহিদ খান এবং তার ছেলে টনি খান প্রতিষ্ঠা করেন। পেশাদার কুস্তিগির কোডি রোডস, ম্যাট এবং নিক জ্যাকসন প্রতিষ্ঠানটির সাথে সর্বপ্রথম চুক্তি করেন, যাদেরকে একসঙ্গে দ্যা এলিট বলা হয়। তারা তিনজন কেনি ওমেগার সাথে সংস্থাটির ভাইস প্রেসিডেন্ট এবং রিং পার্ফরমার উভয় কাজ করে থাকেন। কেনি ওমেগা পেশাদার কুস্তিগির এবং দ্যা এলিট এর সহপ্রতিষ্ঠাতা।
অক্টোবর ২, ২০১৯ হতে, এইডাব্লিউ মার্কিন যুক্তরাষ্ট্রে 'এইডাব্লিউ ডাইনামাইট' নামে দুই ঘণ্টার টিভি শো প্রযোজনা করছে, যা টিএনটি টিভি চ্যানেলে সরাসরি প্রচারিত হয়। সিভিএস স্পোর্টস এইডাব্লিউ সম্পর্কে বলেছে, প্রথম কোনো কোম্পানি যা প্রথমেই বড় অংকের অর্থায়ন নিয়ে প্রতিষ্ঠিত হয়েছে এবং দুই দশকের মধ্যে প্রথমবার ডাব্লিউডাব্লিউই এর সাথে কোনো কোম্পানি প্রতিযোগিতা শুরু করেছে।
মে ২০১৭ তারিখে পেশাদার কুস্তির সাংবাদিক ড্যাভ মেল্টযের আমেরিকান পেশাদার কুস্তি সংস্থা রিং অফ অনার সম্পর্কে মন্তব্য করেন যে তারা তাদের কুস্তি ইভেন্ট এ ১০,০০০ টিকিটও বিক্রি করতে পারে না। মন্তব্যটি পেশাদার কুস্তিগির কোডি রোডস এবং দ্যা ইয়াং বাকসকে(ম্যাট এবং নিক জ্যাকসন]] এর ট্যাগ টিম) নাড়া দেয়, যারা সেই সময় মূল তারকা হিসেবে আরওএইছ এ যোগ দিয়েছিল এবং পেশাদার কুস্তিতে বুলেট ক্লাব (পরবর্তিতে দ্যা এলিট) নামে দলের অংশ ছিলো। তারা সেই সময় সেপ্টেম্বর ২০১৮ সালে "অল ইন" নামে স্বতন্ত্র পেশাদারি কুস্তি অনুষ্ঠানের প্রচার করেন, যাতে আরওএইছ ছাড়াও আরো অনেক কুস্তি সংস্থার কুস্তিগিররাও অংশ নেন। অনুষ্ঠানটির সকল টিকিট ৩০ মিনিটের মধ্যে বিক্রি হয়ে যায় এবং এতে ১১,২৬৩ জন মানুষ উপস্থিত হয়েছিলেন, এটাই ডাব্লিউডাব্লিউই এবং ডাব্লিউসিডাব্লিউ ব্যতীত একমাত্র কুস্তি ইভেন্ট যেখানে এতো মানুষ উপস্থিত হয়েছেন। অনুষ্ঠানটি প্রশংসিত হয়েছিলো এবং এই বিষয়ে সামাজিক যোগাযোগমাধ্যমে ছড়িয়ে যায় যে কোডি এবং দ্যা ইয়াং বাকস নিজস্ব কুস্তি প্রমোশন প্রতিষ্ঠা করবেন বা আবারও অল ইন শোর আয়োজন করবেন।
মেরা নাম করেগী রোশন

মেরা নাম করেগী রোশন () একটি ভারতীয় টেলিভিশন ধারাবাহিক ছিল, যা জি টিভিতে প্রচারিত হতো। এই ধারাবাহিকটি একটি মেয়ের গল্প এবং অন্যায় ও বৈষম্যের বিরুদ্ধে তার যুদ্ধের উপর ভিত্তি করে নির্মিত। ২০১০ সালের ১২ জুলাই এটি প্রথমবারের মতো প্রকাশিত হয়েছিল, তবে ২৬শে নভেম্বর তারিখে এক ঘোষণায় জানানো হয়েছিল যে ভালো রেটিং না থাকায় এই ধারবাহিকটি আর প্রচারিত হবে না। এই ধারাবাহিকের সর্বশেষ পর্বটি ৯ই ডিসেম্বর তারিখে প্রচারিত হয়েছে। এটি আর্তিসিয়ান অ্যান্ড নিরমন স্টুডিও, ভাসাইয়ে (ত্রিবেণী গ্রুপ ভেনচার) ধারণ করা হয়েছিল।
এক নয়ি উম্মিদ – রোশনি

এক নয়ী উম্মীদ – রোশনি (ইংরেজি: A New Hope – Roshni; ) হছে একটি ভারতীয় মেডিকেল নাট্য ভিত্তিক টেলিভিশন ধারাবাহিক, যা ২০১৫ সালের ১৩ই জুলাই তারিখে লাইফ ওকে চ্যানেলে প্রদর্শন শুরু এবং একই বছরের ১৩ নভেম্বর তারিখে শেষ হয়েছে। এই ধারাবাহিকে প্রতি সপ্তাহের সোমবার থেকে শুক্রবার পর্যন্ত রাতে প্রচারিত হতো। এই ধারাবাহিকটি প্রযোজনা করেছে পালস মিডিয়া প্রাইভেট লিমিটেড, যার চিত্রায়ন সম্পন্ন হয়েছে লন্ডনে। পুরো ধারাবাহিকের চিত্রায়ন একটি বাস্তব হাসপাতালে সম্পন্ন হয়েছে। পূজা গৌর এবং সাহিল আনন্দ এই ধারাবাহিকের কেন্দ্রীয় চরিত্রে অভিনয় করেছেন।
ভারতীয় রাজস্ব সেবা

ভারতীয় রাজস্ব সেবা বা ইন্ডিয়ান রেভিনিউ সার্ভিস (ইংরেজী: ইন্ডিয়ান রেভিনিউ সার্ভিসেস) ভারতীয় সিভিল সার্ভিসের অধীনে একটি রাজস্ব পরিষেবা। এই পরিষেবাটি অর্থ মন্ত্রণালয়ের (ভারত) অধীনে রাজস্ব বিভাগের অধীনে কাজ করছে। এর মূল লক্ষ্য হল বিভিন্ন প্রত্যক্ষ কর এবং পরোক্ষ করের সংগ্রহ কেন্দ্রীয় সরকারের কাছে পৌঁছে দেওয়া।১৯২৪ সালে কেন্দ্রীয় রাজস্ব বোর্ড আইন আয়কর আইন প্রশাসনের কার্যকরী দায়িত্ব সহ একটি কেন্দ্রীয় রাজস্ব বিধিবদ্ধ সংস্থা গঠন করে। প্রতিটি প্রদেশের জন্য আয়কর কমিশনার নিয়োগ দেওয়া হয়েছিল এবং সহকারী কমিশনার ও আয়কর কর্মকর্তাদের তাদের নিয়ন্ত্রণে রাখা হয়েছিল। আইসিএস থেকে উচ্চ পদে কর্মকর্তাদের নেওয়া হয়েছিল এবং নিম্ন স্তর পদোন্নতির মাধ্যমে পূরণ করা হয়েছিল। আয়কর পরিষেবা ১৯৪৪ সালে প্রতিষ্ঠিত হয়েছিল। পরে এটি ভারতীয় রাজস্ব পরিষেবা (আয়কর) নামে পরিচিত হয়।
ফেডারেল সার্ভিস কমিশন দ্বারা আইএ , এএস এবং জোটযুক্ত পরিষেবাদি দ্বারা পরিচালিত ১৯৪৩ সালের পরীক্ষার মাধ্যমে আয়কর কর্মকর্তাদের প্রথম ব্যাচে (শ্রেণি -২) ১৯৪৪ সালে সরাসরি নিয়োগ করা হয়েছিল।
স্বামী মাধবানন্দ

স্বামী মাধবানন্দ রামকৃষ্ণ মঠ ও রামকৃষ্ণ মিশনের নবম প্রেসিডেন্ট।তিনি ১৮৮৮ সালের ১৫ ডিসেম্বর শনিবার 15 ডিসেম্বর পশ্চিমবঙ্গের নদীয়া জেলার বাগানচড়ায় জন্মগ্রহণ করেন। তার সন্ন্যাসী হওয়ার পূর্বে নাম ছিল নির্মল চন্দ্র বসু। তার পিতা হরিপ্রসাদ বসু। তিনি কলকাতা বিশ্ববিদ্যালয় থেকে স্বকীয়তার সাথে স্নাতকোত্তর হন। ছাত্রজীবনে তিনি বিবেকানন্দের রচনা পড়েছিলেন এবং রামকৃষ্ণ ও বিবেকানন্দের আদর্শ ও বাণী দ্বারা অনুপ্রাণিত হয়েছিলেন। ১৯০৯ সালের মার্চ মাসে জয়রামবাটিতে পবিত্র মার কাছে তার দীক্ষা নেন। ১৯১০ সালের জানুয়ারিতে তিনি চেন্নাইয়ের মঠে যোগ দেন। ১৯১৬ সালের জানুয়ারিতে তিনি ব্রহ্মানন্দের কাছে সন্ন্যাসে দীক্ষা নেন। পরে তার ছোট ভাই বিমলও সন্ন্যাস গ্রহণ করে স্বামী দয়ানন্দ নামে পরিচিতি লাভ করেন। ১৯৩৩ সালে তিনি কলকাতায় রামকৃষ্ণ মিশন সেবা প্রতিষ্টান প্রতিষ্ঠা করেছিলেন।
স্বামী মাধবানন্দ কয়েক বছর উদ্বোধন অফিসে মুখপত্র প্রকাশনায় সহায়তা করেছিলেন। পরে তাঁকে অদ্বৈত আশ্রমের প্রধান হিসাবে মায়াবতীর কাছে প্রেরণ করা হয়েছিল। তিনি সেখানকার বেশ কিছু উন্নতি করেছিলেন এবং হিন্দি কবি সূর্যকান্ত ত্রিপাঠী 'নিরালা' এর সহায়তায় "সম্মানয়" নামে মিশনের একটি হিন্দি ভাষার মুখপত্র শুরু করেছিলেন। গুজরাটে রামকৃষ্ণ ও বিবেকানন্দের আদর্শ ছড়িয়ে দেওয়ার পাশাপাশি রাজকোট কেন্দ্র প্রতিষ্ঠার ক্ষেত্রেও তিনি ভূমিকা রেখেছিলেন। তাকে সান ফ্রান্সিসকো মঠে প্রচার করার জন্য মার্কিন যুক্তরাষ্ট্রে প্রেরণ করা হয়েছিল।
মাধবানন্দ ১৯২২ সালে রামকৃষ্ণ মঠের ট্রাস্টি এবং রামকৃষ্ণ মিশনের পরিচালনা কমিটির সদস্য হন।।মিশনের যুগ্ম সচিবের দায়িত্ব পালন করার জন্য ১৯২৯ সালে তাঁকে ভারতে ফিরে আসতে হয়েছিল। ১৯৩৮ সালের মে মাসে তিনি জেনারেল সেক্রেটারির দায়িত্ব গ্রহণ করেন এবং ১৯৬২ সালের মার্চ মাসে ভাইস প্রেসিডেন্ট হওয়ার আগ পর্যন্ত তিনি সেই কাজ করে চলেছিলেন। সাধারণ সম্পাদক হিসাবে তার কার্যকাল ছিল রেকর্ড ২৪ বছর। বিশুদ্ধানন্দের মৃত্যুর পরে ১৯৬২ সালের ৪ আগস্ট তিনি মিশনের প্রেসিডেন্ট হন।মিশনের প্রেসিডেন্ট হিসাবে মাধবানন্দ ১৯৬৩ সালে বিবেকানন্দের জন্মশতবর্ষ উদযাপনে সভাপতিত্ব করেন।
মাধবানন্দ ছিলেন কঠোর ।তিনি কাজের সময়সূচী থাকা সত্ত্বেও ঘণ্টার পর ঘণ্টা জপ ও ধ্যানের অভ্যাস করতেন। তিনি ধর্মগ্রন্থে পারদর্শী ছিলেন এবং বৃহদারণ্যক উপনিষদ, ব্রহ্মসূত্র, ভাষা পরশেদা প্রভৃতি বহু শাস্ত্রের অনুবাদ করেছিলেন।
১৯৬৫ সালের ৬ অক্টোবর বুধবার ৭৬ বছর ১০ মাস বয়সে পরলোকগমন করেন।
১৯৪৬ সালে ঘটিত নোয়াখালী দাঙ্গায় হিন্দুদের গণহত্যা, ধর্ষণ, অপহরণ, জোরপূর্বক ধর্মান্তর, লুটপাট এবং ঘরবাড়িতে অগ্নিসংযোগ করা হয়।এরকম অবস্থায় তিনি ও শ্যামাপ্রসাদ মুখোপাধ্যায় মিলে "পূর্ববঙ্গ ও হিন্দুসমাজ" নামে একটি বই প্রকাশ করেন।এর ফলে হিন্দুরা স্বধর্মে ফিরে আসেন।
মোশাররফ হোসেন (নেত্রকোণার রাজনীতিবিদ)

মোশাররফ হোসেন ( – ৭ ফেব্রুয়ারি ২০১০) বাংলাদেশের নেত্রকোণার একজন রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি দুইবার সাংসদ হিসেবে নির্বাচিত হয়েছিলেন।
মোশাররফ হোসেন ১৯৭৯ সালে ময়মনসিংহ-১৩ আসন থেকে সাংসদ হিসেবে নির্বাচিত হয়েছিলেন। এরপর, ১৯৯১ সালে তিনি ময়মনসিংহ সহিত নেত্রকোণা আসন থেকে সাংসদ হিসেবে নির্বাচিত হন।
মোশাররফ হোসেন ২০১০ সালের ৭ ফেব্রুয়ারি ঢাকার রেনেসাঁ হাসপাতালে ৬৮ বছর বয়সে মৃত্যুবরণ করেন।
ইবনে মিজান

ইবনে মিজান (৭ অক্টোবর ১৯৩০ – ২৮ মার্চ ২০১৭) একজন বাংলাদেশি চলচ্চিত্র পরিচালক ছিলেন। তিনি অনেক চলচ্চিত্র পরিচালনা করেছেন। তিনি লোককাহিনি নির্ভর চলচ্চিত্র নির্মাণের জন্য পরিচিত ছিলেন। তিনি মকবুলা মনজুরের ভাই।
ইবনে মিজান ১৯৩০ সালের ৭ অক্টোবর সিরাজগঞ্জে জন্মগ্রহণ করেন। তিনি ঢাকা বিশ্ববিদ্যালয়ের বাংলা বিভাগের ছাত্র ছিলেন।
ইবনে মিজান পরিচালিত প্রথম চলচ্চিত্রের নাম ছিল "অউর গাম নেহি"। উর্দু ভাষায় নির্মিত চলচ্চিত্রটি কখনো মুক্তি পায় নি। এরপর, তিনি "আবার বনবাসে রূপবান" নির্মাণ করেন। চলচ্চিত্রটি বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে। এছাড়া, তিনি "নিশান", "চন্দন দ্বীপের রাজকন্যা", "বাহাদুর", "কত যে মিনতি", "রাখাল বন্ধু", "জিঘাংসা" ও "লাইলী মজনু" র মত চলচ্চিত্র পরিচালনা করেছেন। এই চলচ্চিত্রগুলোও বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে। তার পরিচালিত সর্বশেষ চলচ্চিত্র "সাগরকন্যা"। ১৯৯০ সালে তিনি যুক্তরাষ্ট্র গমন করেন ও ক্যালিফোর্নিয়ার করোনায় স্থায়ীভাবে বসবাস করতে শুরু করেন।
ইবনে মিজান ২০১৭ সালের ২৮ মার্চ ক্যালিফোর্নিয়ার করোনায় ৮৬ বছর বয়সে মৃত্যুবরণ করেন।
মমতাজ মির্জা

মমতাজ মির্জা () লেখক এবং সিন্ধু সংস্কৃতি বিভাগের প্রাক্তন মহাপরিচালক 
তিনি সাহিত্য অবদান এর জন্য প্রাইড অফ পারফরম্যান্স পুরস্কার পান।
১৯৯৭ সালে পাকিস্তানের হায়দ্রাবাদ, সিন্ধুতে মৃত্যুবরণ করেন।